## El Teatre Principal de Castelló esgota les entrades per a ‘Esencia’, amb Juan Echanove i Joaquín Climent

*** La representació, última de l’abonament cultural de tardor, tindrà lloc el diumenge 14 de desembre, a les 19:00 hores
* Els abonaments del Teatre Principal de Castelló per al primer trimestre de 2026 ja estan a la venda**

El Teatre Principal de Castelló, espai de l’Institut Valencià de Cultura, presenta *Esencia*, l’última de les obres de l’abonament cultural del trimestre, el diumenge 14 de desembre, a les 19:00 hores, amb totes les localitats esgotades.

Els actors Juan Echanove i Joaquín Climent interpreten Pierre i Cecil, dos antics amics que es retroben després d’un prolongat període de separació. El diàleg, que combina records i reflexions, es desenrotlla mentres els dos esperen l’arribada d’un autor l’aparició del qual finalment no es produïx.

*Esencia* és una de les obres més enigmàtiques del dramaturg Ignacio García May. En esta peça s’explora un laberint de percepcions en el qual la realitat esdevé inestable i difusa, fet que convida l’espectador a reflexionar i qüestionar les seues pròpies certeses.

L’obra, dirigida per Eduardo Vasco, és una producció de Teatro Español i Entrecajas Producciones Teatrales.

**Abonaments primer trimestre 2026**

Després del període de renovació d’abonaments per al primer trimestre de 2026, l’Institut Valencià de Cultura inicia el període de venda per a nous abonats els dies 16 i 17 de desembre. A partir del 18 de desembre es posaran a la venda les entrades soltes per a tots els espectacles.

El Teatre Principal de Castelló iniciarà la seua programació d’abonament del primer trimestre de 2026 el 17 de gener amb *Los días lentos*, nova producció de l’IVC dirigida per Lola Blasco. En gener també es presentarà *Muerta de amor*, espectacle de flamenc contemporani de Manuel Liñán.

En febrer arribaran *Postals*, de Guadalupe Saez; *Los hidalgos de Verona*, de la Companyia Nacional de Teatre Clàssic; i *Los locos de Valencia*, de Lope de Vega, producció pròpia de l’IVC.

Març començarà amb la comèdia *Parejas imperfectas*. Després de la pausa per les festes de la Magdalena, l’abonament continuarà el 22 de març amb *Las bingueras de Eurípides*. El trimestre es tancarà amb *Firmamento*, proposta de dansa contemporània de La Veronal, dirigida per Marcos Morau.

Més informació i venda d’abonaments en taquilla i en la [web](https://ivc.gva.es/).

Fecha: 13/12/2025